Lav et referat af nedenstående tekst:

Tekst:
Det kommende forår er det vigtigste af slagsen for AaB i meget lang tid. Der er syv point op til den rigtige side af nedrykningsstregen, og derfor skal bentøjet være kampklar, når Superligaen genoptages om 2,5 uge. Men det er ikke kun fødderne, der skal stå skarpt. Det skal hovederne også. Derfor spiller Martin Langagergaard en vigtig rolle på klubbens igangværende træningslejr i Spanien. - Det forår, vi ser ind i, er jo et alvorligt forår for spillerne og klubben. Men vi har også brede skuldre, og det gør, vi tager det på os og arbejder så stærkt som muligt. Det gør også, man er nødt til at arbejde med sin egen mentalitet, siger mentaltræneren, der også har titlen som præstationspsykologisk konsulent. Virker det? Jobbeskrivelsen lyder, at Martin Langagergaard skal observere og være i dialog med spillerne. Deres mentale tilstand skal være så god som mulig. - Hernede er der specifikt fokus på at lave individuel opfølgning på alle spillere. Så jeg kommer til at have rigtig mange individuelle samtaler, siger han. Der bliver både holdt individuelle- og holdmøder med mentaltræneren og ifølge spillerne virker det. - Det har hjulpet meget i forhold til at være i pressede situationer, og hvad man kan gøre. At optimere det så man kan håndtere det så godt som muligt, siger Louka Prip. - Vi får brug for alt, hvad vi kan. Så hvis han kan hjælpe os med det, så er det bare fantastisk, siger Kristoffer Pallesen. Den præstationspsykologiske konsulent er ikke en del af holdudtagelsen i klubben, men han kan gå i dialog med trænerteamet. - Jeg kan få nogle indtryk, og de indtryk kan jeg vende med spilleren eller med nogle fra staben. Hvad er deres indtryk af spilleren? Vi laver altid et samarbejde både med staben, men også spilleren, siger han. AaB's træningslejr slutter torsdag i næste uge.

Referat:
Det er ikke kun fødderne, der skal være friske i overlevelseskampen for AaB. Det mentale skal også være i topform.